Lingua francese

Le **lingua francese** *(Langue française)* es un lingua romanic de radices indoeuropee.

Le lingua official es parlate e scripte in Francia, e in regiones de Africa, Belgica, Switza, e Québec inter alteres.

Jam multe decennios retro, illo esseva le lingua diplomatic 'per excellentia'.

Le francese es un del linguas official del Union Europee e illo ha plus de 120.000.000 de parlantes in le mundo del quales plus de 60.000.000 in Europa.

Secundo le Observatorio demographic e statistic del spatio francophone (ODSEF) del Universitate Laval e le Observatorio del lingua francese del OIF, in 2024, le francese, como indicate supra, es le sexte lingua le plus parlate al mundo, con 343 milliones de locutores que representa 4,2 % del population mundial (1 persona sur 24), del qual 270 milliones lo usa quotidianmente (paises europee e/o extra-europee), lo que representa 3,3 % del population mundial (1 persona sur 30). Iste numero de 343 milliones de francophones in 2024 deberea approchar se a 700 milliones in 2050 secundo le Organisation international del francophonia (OIF), o sia 8 % del population (1 persona sur 12), e 85 % de iste francophones essera in Africa, a causa del forte crescimento demographic de iste continente.

Le cifras presentate per le OIF ha essite contestate, specialmente a causa del methodos de calculo utilisate e del definition del termino « francophone ». Secundo le autores de un obra publicate in 2017 que tracia un portraito exhaustive del francophonia in le mundo, un estimation credibile del francophones real, isto es, illes que usa le francese quotidianmente como lingua materne o secunde, se situarea circa 130 milliones, lo que placerea le francese al none rango del linguas le plus parlate como lingua materne o secunde.

In le mundo a contar del 26 martio 2025, vinti-sex statos ha le francese como lingua official. Illo es un del sex linguas official del Organisation del Nationes Unite e equalmente un del duo linguas de labor del Organisation del Nationes Unite. Le francese es lingua official o de labor de numerose organisationes governamental international, inter le quales le Union postal universal o le tres autoritates mundial de regulation del systema metric. Illo es equalmente lingua official o de labor de numerose organisationes governamental regional, tal como le Union african o le Union europee, e es equalmente lingua official o de labor de numerose organisationes non governamental international, como le Comitato international olympic o le Movimento international del Cruce-Rubie e del Crescent-Rubie.

Gratias a su presentia sur tote le continentes e al facto que illo es un del linguas official del ONU e equalmente un de su linguas de labor, le francese figura inter le linguas le plus influente del mundo.

In 1794, per le decreto revolutionari del 2 thermidor anno II, le francese classic deveni le sol lingua official del Prime Republica francese.

Le lingua, a vices appellate « lingua de Molière », non cessa de inrichir se, tanto de maniera formal como informal.

## Nomine

## Vide etiam
* Linguistica
* Litteratura francese

## Ligamine externe
* Piet Cleij: Dictionario francese-interlingua, Union Mundial pro Interlingua, 2008
*  French Verb Conjugator  Conjugator e deconjugator